**חנוך זייברט** (נולד ב-30 ביולי 1960) הוא ראש עיריית בני ברק והמזכיר הכללי של תנועת אגודת ישראל.

ביוגרפיה
--------

נולד בבני ברק, לשאול דב זייברט, יליד קרקוב וניצול מחנה בוכניה, ורינה זייברט (לבית ארשטר), בני חסידות גור.

למד בישיבות גור 'אמרי אמת' בבני ברק וחידושי הרי"ם בתל אביב. לאחר נישואיו התגורר באשדוד שם היה פעיל ציבור ועסק בנושאי חינוך, שיכון, שיקום שכונות ודירות להשכרה. בהמשך, הקים וניהל את בית הספר "מגן הלב", לחינוך מיוחד במגזר החרדי.

בשנת 2008 כיהן לזמן קצר כחבר בהנהלת החינוך העצמאי.

בשנת 2009 חזר להתגורר בבני ברק וכיהן כממלא מקום ראש העירייה מטעם יהדות התורה ויו"ר ועדת המשנה לתכנון ולבנייה.

בבחירות לרשויות המקומיות שנערכו באוקטובר 2013, זכה לתמיכתן של כל המפלגות החרדיות ונבחר ברוב מוחץ לראשות עיריית בני ברק.

בבחירות לרשויות המקומיות בישראל שנערכו בפברואר 2024 זכה לתמיכתן של דגל התורה ואגודת ישראל ונבחר ברוב של 59% לראשות עיריית בני ברק. התחיל עת עבודתו כראש עיר ב27 במרץ 2024

פעילות בעיריית בני ברק
----------------------

### בינוי

זייברט פועל לפיתוח צפון העיר ומרכז העסקים הראשי שבה, באמצעות בניית מגדלי משרדים ואזורי מסחר נרחבים על גדות הירקון ובגבול רמת גן. במהלך כהונתו נחנך מרכז העסקים BBC - בני ברק ביזנס סנטר, שתכנונו והקמתו החלו קודם לכהונתו.

גישתו בתכנון העיר התירה הרחבת בניינים והוספת קומות, בשל המצוקה בשטחי בנייה חדשים בבני ברק, אולם הוא התנגד לתוספת דיירים ופיצול דירות.

### תחבורה

זייברט הקשיח מאוד את אכיפת עבירות החנייה בבני ברק ובפרט ברחוב כהנמן, זאת בשל עומס רב בכבישי העיר שלטענתו, מושפע מעבירות החניה. צעד זה גרר מחאות מצד התושבים.

במהלך כהונתו כראש עיר פעל לייעול נושא התחבורה הציבורית בעיר. רחוב אברהם בן דוד שהיה חד סטרי נפתח לכיוון היציאה מעיר, מה שאיפשר להסיט אליו חלק מקווי האוטובוסים הבין–עירוניים ולהקטין את העומס מרחוב כהנמן. בנוסף מסלולי האוטובוסים תוכננו מחדש, במקום אוטובוסים שחולפים על פני כל העיר במסלול ארוך וזהה, פוצלו הקווים למסלולים נפרדים באזורים השונים של העיר, כך חלק מהאוטובוסים יוצאים מרחוב אהרונוביץ וחלקם מקיפים את העיר על ציר זבוטינסקי–גהה בלי להיכנס לשכונות כלל. כמו כן, נוספו קווים יעודיים הפועלים בערבי ומוצאי שבתות וחגים. התוכנית הושלמה בשנת 2020 כשכיהן כסגן ראש עיר.

בספטמבר 2018 בעקבות חילולי שבת במהלך העבודות לבניית קו הרכבת הקלה בתחום העיר בני ברק, יזם הפגנה בליל שבת בסמוך לאתר העבודה במימון העירייה, ליוזמתו הצטרפו גם רבנים חסידיים וספרדים, בעוד שהרבנים הליטאים התנגדו לה בטענה שעצם קיום ההפגנה יגרום לחילולי שבת נוספים על ידי כוחות החירום, המשטרה וצוותי תקשורת.

חיים אישיים
-----------

זייברט נשוי ואב ל־11 ילדים.

קישורים חיצוניים
----------------

* שלומית צור, ‏"אין מחיר שמבקשים על דירה בבני-ברק - ולא מקבלים", באתר גלובס, 17 באוקטובר 2014
* אתר למנויים בלבד רז סמולסקי, "פעם קניתי דירת 3 חדרים ב-23 אלף דולר - היום רק הקרקע עולה 500 אלף שקל", באתר TheMarker‏, 24 במאי 2015
* אתר למנויים בלבד מירב מורן, איך נהפכה אחת הערים העניות בישראל למכרה זהב, באתר TheMarker‏, 30 במרץ 2017

הערות שוליים
------------

1. ↑  ישראל גראדווהל, ‏תוצאות האמת בערים החרדיות המרכזיות | כל הנתונים לאחר ספירת הקולות, באתר כיכר השבת, 28 בפברואר 2024
2. ↑  ישראל כהן, ‏בני ברק: מצלמות תנועה הותקנו לאורך רחוב השומר, באתר כיכר השבת, 26 בפברואר 2017; תקדים: מצלמות אוטומטיות ישלחו דוחות חנייה בבני ברק - ביזנעס, באתר ביזנעס, ‏21 בפברואר 2017
3. ↑  פרויקט המצלמות • הנתונים נחשפים: זה מספר הדו"חות שניתנו לכלי רכב בבני ברק, באתר בחדרי חרדים, 22 במאי 2018
4. ↑  דניאל הרץ, ‏ציר חדש נפתח ביציאה מהעיר בני ברק, באתר כיכר השבת, 25 באפריל 2017
5. ↑  הסוף לפקקים? נפתחה יציאה חדשה מבני-ברק לכביש גהה! - ביזנעס, באתר ביזנעס, ‏25 באפריל 2017
6. ↑  השינוי בתחבורה הציבורית בבני ברק - הרשות הארצית לתחבורה ציבורית, באתר pti.org.il
7. ↑  ממחר: שינויים מפתיעים בתחבורה בבני ברק, באתר כיכר השבת
8. ↑  החסידים והספרדים - יפגינו ברחוב; הליטאים - בבתי הכנסת באתר כל רגע

| ראשי עיריית בני ברק |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| יצחק גרשטנקורן | משה בגנו | ראובן אהרונוביץ' | שמואל וינברג | שמעון סירוקה | ישראל גוטליב | יצחק מאיר | משה אירנשטיין |
| 1939–1954 | 1954  1957–1959 | 1957–1954  1959–1966 | 1966–1968  1978–1983 | 1968–1969 | 1969–1974  1976–1978 | 1974–1976 | 1983–1991  1993–1995 |
|  |
| ירחמיאל בויאר | עמוס מר-חיים(ועדה קרואה) | מרדכי קרליץ | ישכר פרנקנטהל | יעקב אשר | אברהם רובינשטיין(ממלא מקום) | חנוך זייברט | אברהם רובינשטיין |
| 1991–1993 | 1995–1997 | 1998–2003 | 2003–2008 | 2008–2013 | 2013 | 2013–2018 | 2018– |

 |